Diari Oficial de la Generalitat Valenciana


Sumari del DOGV 4963, del 10-03-2005 (2005/2594)

RESOLUCIÓ de 28 de febrer de 2005 de la Direcció General d'Universitat i Formació Superior, per la qual es publica l'acord de la Comissió Valenciana d'Acreditació i Avaluació de la Qualitat en el Sistema Universitari Valencià, de 17 de febrer de 2005.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2594


Data del document
:   28-02-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Comissió Valenciana d'Acreditació i Avaluació de la Qualitat En El Sistema Universitari Valencià
    * qualificació del personal
    * universitat
    * cercle de qualitat
    * personal docent

RESOLUCIÓ de 28 de febrer de 2005 de la Direcció General d'Universitat i Formació Superior, per la qual es publica l'acord de la Comissió Valenciana d'Acreditació i Avaluació de la Qualitat en el Sistema Universitari Valencià, de 17 de febrer de 2005. [2005/X2594]
  
La Llei 5/2002, de 19 de juny, de la Generalitat Valenciana, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià, atribuïx a la CVAEC, en l'article 12.1, les funcions d'acreditació i avaluació de les activitats del professorat universitari als efectes establits en els capítols I i II del títol IX, de la Llei Orgànica 6/2001, de 21 de desembre, d'Universitats.
  
Amb este fi la CVAEC, per acord de 17 de febrer de 2005, ha aprovat la convocatòria, corresponent al 2005, de l'avaluació prèvia de l'activitat o informe positiu, per a la contractació de professorat en les universitats valencianes, en les figures de professor contractat doctor, professor ajudant doctor, professor col·laborador i professor doctor d'universitat privada.
  
En virtut de les facultats atorgades pel Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV núm. 4.857, de 6 d'octubre de 2004), esta Direcció General d'Universitat i Formació Superior, resol:
  
Donar publicitat a la convocatòria, corresponent a l'any 2005, d'avaluació o informe previ de l'activitat, per a la contractació de professorat en les universitats valencianes, acordada per la Comissió Valenciana d'Acreditació i Avaluació de la Qualitat en el Sistema Universitari Valencià, el 17 de febrer de 2005, segons figura en l'Annex de la present resolució.
  
València, 28 de febrer de 2005.- El director general d'Universitat i Formació Superior: José E. Capilla Roma.
  
ANNEX
  
Acord de 17 de febrer de 2005, de la Comissió Valenciana d'Acreditació i Avaluació de la Qualitat en el Sistema Universitari Valencià, pel qual s'aprova la convocatòria, corresponent a l'any 2005, d'avaluació o informe previ de l'activitat, per a la contractació de professorat en les universitats valencianes, en les figures de professor contractat doctor, professor ajudant doctor, professor col·laborador i professor doctor d'universitat privada.
  
Primer. Requisits
  
1.1 Podran presentar sol·licitud d'avaluació prèvia de l'activitat docent i investigadora, o si és el cas, d'informe favorable, segons el que s'ha exigit en el Títol IX, articles 50, 51, 52 i 72 de la Llei Orgànica 6/2001, de 21 de desembre, d'Universitats, els que complisquen els requisits següents:
  
a) Professor Contractat Doctor: estar en possessió del títol de Doctor i haver desenvolupat, almenys, tres anys d'activitat postdoctoral docent i investigadora, o prioritàriament investigadora.
  
b) Professor Ajudant Doctor: estar en possessió del títol de Doctor i tindre, almenys, dos anys d'activitat docent i/o investigadora.
  
c) Professor Col·laborador: estar en possessió del títol de Llicenciat, Arquitecte, Enginyer, Diplomat Universitari, Arquitecte Tècnic o Enginyer Tècnic.
  
d) Professor d'Universitat Privada: estar en possessió del títol de Doctor.
  
1.2 La concurrència d'estos requisits haurà d'estar referida sempre a una data anterior a la de presentació de la sol·licitud d'avaluació o informe.
  
Segon. Sol·licituds
  
2.1 L'imprés de sol·licitud (conforme al model normalitzat que figura en l'Annex I d'este acord), es podrà obtindre a la pàgina web http://www.gva.es/indústria/universitat/cvaec.htm i a la seu de la Conselleria d'Empresa, Universitat i Ciència.
  
2.2 Haurà de presentar-se una sol·licitud, així com la documentació que s'assenyala en l'apartat Tercer d'este acord, per a cada una de les figures contractuals per a les quals se sol·licite l'avaluació o informe.
  
2.3 En la sol·licitud, haurà de formular-se una declaració responsable de la veracitat de les dades al·legades, així com de tota la documentació aportada pel sol·licitant.
  
2.4 La sol·licitud, dirigida al president de la CVAEC, es podrà presentar a la seu de la Conselleria d'Empresa, Universitat i Ciència, o per qualssevol dels procediments establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2.5 L'avaluació o informe per la CVAEC es realitzarà, amb el pagament previ de la taxa de 52'02 €, establida a este efecte en la Llei 12/1997, de 23 de desembre, de Taxes de la Generalitat Valenciana. L'imprés del pagament de la taxa es podrà obtindre telemàticament a la pàgina web abans referida i a la seu de la Conselleria d'Empresa, Universitat i Ciència. El seu pagament podrà realitzar-se en qualsevol de les entitats financeres col·laboradores de la Generalitat Valenciana.
  
Tercer. Documentació
  
3.1 La sol·licitud d'avaluació o informe, anirà acompanyada, únicament, d'un exemplar de la documentació següent:
  
a) Currículum vitae, segons model normalitzat (Annex II d'este acord)
  
b) Imprés normalitzat del pagament de la taxa
  
c) Fotocòpia, degudament compulsada o acarada, de:
  
- Document acreditatiu de la personalitat del sol·licitant (DNI o NIE).
  
- El títol de doctor, llicenciat, arquitecte, enginyer, diplomat universitari, arquitecte tècnic o enginyer tècnic, segons siga procedent, exigibles en cada cas, per a cada una de les figures per a les quals se sol·licite l'avaluació o informe.
  
- Expedient Acadèmic complet
  
d) Podrà presentar-se la documentació relativa al currículum que el sol·licitant considere pertinent, per a acreditar la informació que hi conté, preferentment en suport magnètic.
  
3.2 La CVAEC sol·licitarà als interessats, quan siga procedent, que esmenen o completen la sol·licitud i/o la documentació, en el termini de 10 dies, amb indicació que, si així no ho feren, se'ls tindrà per desistits de la seua sol·licitud, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3 La CVAEC podrà requerir els interessats, quan ho considere necessari, perquè aporten la documentació corresponent als mèrits al·legats en el currículum, així com perquè efectuen els aclariments que la Comissió considere necessari, per a la correcta valoració de l'expedient.
  
Quart. Presentació de sol·licituds
  
Les sol·licituds d'avaluació o informes es podran presentar en els períodes següents:
  
a) Primera convocatòria: del 15 de març al 20 d'abril del 2005, ambdós inclosos.
  
b) Segona convocatòria: de l'1 de setembre al 5 d'octubre de 2005, ambdós inclosos.
  
Cinqué. Criteris d'avaluació
  
5.1 En l'avaluació o, si és el cas, emissió d'informe, s'observaran els següents objectius generals:
  
a) Formació integral:
  
Es valorarà l'expedient acadèmic del/la sol·licitant així com tota aquella activitat que contribuïsca a la formació i el seu desenvolupament integral: formació acadèmica, activitat universitària, professional i de gestió.
  
b) Activitat docent:
  
Es valorarà l'experiència docent acreditada pel sol·licitant i tota aquella activitat que contribuïsca al seu perfeccionament pedagògic i a la millora dels processos d'ensenyament-aprenentatge i innovació educativa.
  
c) Activitat investigadora:
  
Es valorarà la contribució al progrés del coneixement, al desenvolupament i a la innovació i la creativitat de les aportacions.
  
d) Altres mèrits que l'interessat puga aportar i la CVAEC considere que hagen de ser valorats.
  
5.2 La valoració curricular versarà sobre els criteris detallats en els Annexos III: ?Criteris generals per a l'avaluació de l'activitat docent i investigadora del professorat contractat- i IV: ?Criteris específics d'avaluació o emissió d'informe per a cada tipus de figura contractual?, d'este acord.
  
Sisé. Procediment d'avaluació
  
6.1 Els Comités d'Avaluació, a través dels quals s'articula l'assessorament de la comunitat científica a la CVAEC, s'organitzaran en els següents camps científics:
  
1. Ciències Socials i Jurídiques
  
2. Ciències Experimentals
  
3. Ciències de la Salut
  
4. Ensenyaments Tècnics
  
5. Humanitats
  
6.2 El Coordinador Tècnic de la CVAEC adscriurà les sol·licituds a un determinat camp científic, tenint en compte la petició del sol·licitant i la connexió entre la seua experiència acadèmica i la distribució d'àrees per camps científics que figura en l'Annex V d'este acord.
  
6.3 Els Comités d'Avaluació i, si és el cas, els assessors especialistes, centres i institucions docents o científiques consultats, hauran de formular un juí tècnic sobre l'activitat realitzada pel sol·licitant aportada en el curriculum vitae.
  
6.4 El juí tècnic i la motivació de la resolució s'expressarà en termes numèrics de zero a deu, sent necessari un mínim de cinc punts per a obtindre una avaluació positiva o, si és el cas, informe favorable.
  
6.5 La CVAEC establirà l'avaluació o informe individual definitiu, a la vista de les qualificacions emeses pels Comités d'Avaluació per camps científics, i si és el cas, pels assessors especialistes o els centres i institucions docents o científiques consultats.
  
Seté. Resolucions
  
7.1 Les sol·licituds d'avaluació o informe es resoldran amb la major celeritat possible i, en tot cas, en el termini màxim de sis mesos des de la seua presentació. En cas contrari, podran entendre's desestimades.
  
7.2 Per a la motivació de la resolució que dicte la CVAEC s'inclourà, junt amb la resolució, l'informe emés pels Comités d'Avaluació per camps científics, en el cas que el seu juí haja sigut acceptat per la Comissió. En cas contrari, hauran d'incorporar-se a la resolució de la CVAEC els motius que la porten a apartar-se del referit informe, així com la fonamentació de la decisió final, avalada o no per altres informes dictats per assessors especialistes.
  
7.3 La CVAEC, al terme del procés d'avaluació, procedirà a notificar, personal i directament, a cada sol·licitant la resolució de l'avaluació obtinguda.
  
7.4 La resolució haurà d'indicar el caràcter positiu o negatiu de l'avaluació i favorable o desfavorable de l'informe i la figura contractual per a la qual té validesa, així com les possibles convalidacions, si és procedent.
  
7.5 La resolució de la Comissió esgota la via administrativa, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Huité. Convalidacions
  
8.1 L'avaluació positiva de l'activitat docent i investigadora per a la contractació de la figura de Professor Contractat Doctor suposa l'avaluació positiva per a la contractació de les figures de professor ajudant doctor i professor d'universitat privada i emissió d'informe favorable per a la contractació de professor col·laborador.
  
8.2 L'avaluació positiva de l'activitat docent i/o investigadora per a la contractació de la figura d'ajudant doctor suposa l'emissió d'informe favorable per a la contractació de professor col·laborador.
  
8.3 La pertinença als Cossos docents de funcionaris universitaris espanyols o haver superat les proves d'habilitació per a l'accés a cossos de funcionaris docents universitaris, segons el que preveu el Reial Decret 774/2002, de 26 de juliol, comporta l'avaluació positiva, o emissió d'informe favorable de l'activitat, segons es detalla en els apartats següents:
  
a) La pertinença als cossos de catedràtics d'universitat o de professors titulars d'universitat o haver superat les proves d'habilitació per a l'accés als esmentats cossos, comporta l'avaluació positiva de les figures de professor ajudant doctor, professor contractat doctor i professor d'universitat privada i l'emissió d'informe favorable de la figura de professor col·laborador.
  
b) La pertinença al cos de catedràtics d'escola universitària o haver superat les proves d'habilitació per a l'accés a l'esmentat cos, comporta l'emissió d'informe favorable de la figura de professor col·laborador. En cas de posseir el títol de doctor, comporta també l'avaluació positiva de les figures de professor ajudant doctor, professor contractat doctor i professor d'universitat privada.
  
c) La pertinença al cos de professors titulars d'escola universitària o haver superat les proves d'habilitació per a l'accés a l'esmentat cos, comporta l'emissió d'informe favorable de la figura de professor col·laborador. en cas de posseir el títol de doctor, comporta també l'avaluació positiva de la figura de professor ajudant doctor.
  
8.4 Als efectes de sol·licitar davant la CVAEC la convalidació a què es referix el punt anterior, anirà acompanyada de l'imprés de sol·licitud, la fotocòpia del document acreditatiu de la personalitat del sol·licitant, així com la del document que acredite la seua condició de funcionari de Cos docent universitari espanyol, en cas de posseir-lo, o d'haver superat la corresponent prova d'habilitació per a l'accés a Cossos de funcionaris docents universitaris, segons el que preveu el Reial Decret 774/2002, de 26 de juliol. Així mateix, s'haurà d'aportar el títol de Doctor, en el supòsit que siga procedent.
  
Nové. Garanties i efectes.
  
9.1 Els efectes de l'avaluació positiva, o informe favorable, de la Comissió Valenciana d'Acreditació i Avaluació de la Qualitat en el Sistema Universitari Valencià, no estan subjectes a cap termini de caducitat i tindran efectes en totes les universitats valencianes.
  
9.2 L'interessat que haja obtingut una avaluació negativa, o informe desfavorable, no podrà sol·licitar una nova avaluació o informe respecte de la corresponent figura, en el termini de sis mesos des de la notificació de la resolució.
  
ANNEX III
  
CRITERIS GENERALS PER A L'AVALUACIÓ DE
  
L'ACTIVITAT DOCENT I INVESTIGADORA
  
DEL PROFESSORAT CONTRACTAT
  
1. Formació integral: Expedient, Formació acadèmica, Activitat universitària, Professional i de gestió.
  
D'acord amb el que establix el punt 5.1.a) d'este acord, que marca els grans eixos que definixen la formació integral, es valorarà:
  
- La possessió de títols oficials de primer i segon cicle.
  
- La realització de treballs de llicenciatura, treballs o projectes final de carrera.
  
- Els estudis de doctorat.
  
- La possessió de títols de postgrau impartits per organismes oficials.
  
- Els cursos i seminaris rebuts que contribuïsquen a la formació integral.
  
- Les estades en centres docents i/o d'investigació nacionals o internacionals.
  
- El coneixement d'idiomes.
  
- L'experiència professional.
  
- Les activitats relacionades amb la gestió i vida universitària.
  
- I totes aquelles aportacions que el sol·licitant vullga presentar i la Comissió Valenciana d'Acreditació i Avaluació de la Qualitat considere rellevants.
  
2. Activitat docent
  
D'acord amb el que establix el punt 5.1.b) d'este acord, que marca els grans eixos que definixen l'excel·lència docent, es valorarà:
  
- La dedicació docent i anys d'experiència.
  
- L'elaboració de material didàctic.
  
- Publicacions de caràcter pedagògic.
  
- Cursos i seminaris rebuts o impartits de perfeccionament pedagògic l'objectiu dels quals siga la millora de la docència.
  
- La direcció de treballs tutelats de caràcter nacional o internacional.
  
- Informes de valoració de l'activitat docent (realitzades per pares, responsables educatius o per alumnes).
  
- La participació en projectes d'innovació educativa.
  
- I totes aquelles aportacions que el sol·licitant vullga aportar i la Comissió Valenciana d'Acreditació i Avaluació de la Qualitat considere rellevants.
  
3. Activitat investigadora
  
D'acord amb el que establix el punt 5.1.c) d'este acord, que marca els grans eixos que definixen l'excel·lència de l'activitat investigadora, es valorarà:
  
- La direcció de tesis doctorals i treballs d'investigació, així com la docència impartida en tercer cicle i postgrau.
  
- Les publicacions de caràcter científic en revistes, llibres i congressos d'àmbit nacional o internacional. Com a norma general es valoraran especialment aquelles aportacions de major índex d'impacte.
  
- L'assistència i participació en congressos.
  
- La producció artística: exposicions, excavacions arqueològiques o catalogacions, esdeveniments artístics i intervencions monumentals, festivals, certàmens i exhibicions televisives.
  
- La difusió de resultats de la creació artística: publicacions artístiques, catàlegs, televisió i material multimèdia.
  
- La participació en projectes d'investigació de caràcter nacional o internacional subvencionats en convocatòries públiques o finançats per empreses i/o administracions.
  
- La participació en altres accions d'I+D competitives: mesures d'acompanyament (UE), accions concertades (UE), accions especials (PN I+D), xarxes temàtiques, ajudes a la difusió i explotació de resultats, etc.
  
- La participació en convenis d'I+D+I i activitats artístiques.
  
- La possessió de patents i altres títols de propietat intel·lectual.
  
- La participació en comités d'editors i de programa.
  
- La participació en activitats al servici de la investigació.
  
- L'obtenció de premis d'investigació.
  
- Informes de valoració de l'activitat investigadora.
  
- I totes aquelles aportacions que el sol·licitant vullga presentar i la Comissió Valenciana d'Acreditació i Avaluació de la Qualitat considere rellevants.
  
4. Altres mèrits
  
- Aquells que el sol·licitant puga aportar i la CVAEC considere que hagen de ser valorats.
  
ANNEX IV
  
CRITERIS ESPECÍFICS D'AVALUACIÓ O EMISSIÓ
  
D'INFORME PER A CADA TIPUS DE FIGURA CONTRACTUAL
  
Professor Contractat Doctor
  
La Llei Orgànica 6/2001, de 21 de desembre, d'Universitats, establix com a requisit per a poder sol·licitar avaluació com a Professor Contractat Doctor davant l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat, a fi de desenvolupar tasques de docència i d'investigació, o prioritàriament d'investigació, estar en possessió del títol de Doctor amb almenys tres anys d'activitat docent i investigadora, o prioritàriament investigadora, postdoctoral.
  
De conformitat amb el que establix l'article 52 de la referida llei orgànica, el Professor Contractat Doctor haurà d'obtindre una avaluació positiva de l'activitat docent i investigadora postdoctoral que haja realitzat. En este sentit, es tindrà en compte la seua formació i experiència suficient per a reconéixer-li plena capacitat docent i investigadora, així com la condició de poder dirigir grups d'investigació.
  
En conseqüència, es consideraran preferentment els mèrits inclosos en els apartats 2.-Activitat docent- i 3.-Activitat investigadora?, de l'Annex III d'este acord. La ponderació associada a les aportacions curriculars d'estos dos apartats podrà arribar al 80% de la valoració global. Es valoraran així mateix les aportacions curriculars corresponents als apartats 1. ?Formació integral: Expedient, Formació acadèmica, Activitat universitària, Professional i de gestió- i 4. ?Altres mèrits-
  
Professor Ajudant Doctor
  
La Llei Orgànica 6/2001, de 21 de desembre, d'Universitats, establix com a requisit per a poder sol·licitar avaluació com a Professor Ajudant Doctor davant l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat, a fi de desenvolupar tasques docents i d'investigació, amb dedicació a temps complet, estar en possessió del títol de Doctor i haver realitzat, durant almenys dos anys tasques docents i/o investigadores.
  
De conformitat amb el que establix l'article 50 de la referida llei orgànica, el Professor Ajudant Doctor haurà d'obtindre una avaluació positiva de la seua activitat, relativa a tasques docents i/o investigadores, durant almenys dos anys. En este sentit, s'haurà de demostrar una formació i experiència que acrediten una suficiència investigadora de qualitat per poder impartir docència universitària, sota supervisió d'un responsable amb plena capacitat docent.
  
En conseqüència, es consideraran preferentment els mèrits inclosos en els apartats 1.-Formació integral: Expedient, Formació acadèmica, Activitat universitària, Professional i de gestió- i 3. ?Activitat investigadora?, de l'Annex III d'este acord. La ponderació associada a les aportacions curriculars d'estos dos apartats podrà arribar al 80% de la valoració global. Es valoraran així mateix les aportacions curriculars corresponents als apartats 2. ?Activitat docent- i 4. ?Altres mèrits?.
  
Professor Col·laborador.
  
La Llei Orgànica 6/2001, de 21 de desembre, d'Universitats, establix com a requisit per a poder sol·licitar informe com a Professor Col·laborador davant l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat, estar en possessió d'algun dels títols següents: Llicenciat, Arquitecte, Enginyer, Diplomat universitari, Arquitecte Tècnic o Enginyer Tècnic.
  
De conformitat amb el que establix l'article 51 de la referida llei orgànica, el Professor Col·laborador haurà d'obtindre un informe favorable de la seua activitat i, en este sentit, haurà de demostrar una formació i experiència suficients per a fer-se càrrec de la docència universitària en una de les àrees de coneixement a què es referix l'esmentat article 51.
  
En conseqüència, es consideraran preferentment els mèrits inclosos en els apartats 1.-Formació integral: Expedient, Formació acadèmica, Activitat universitària, Professional i de gestió- i 2.-Activitat docent- de l'Annex III d'este acord. La ponderació associada a les aportacions curriculars d'estos dos apartats podrà arribar al 80% de la valoració global. Es valoraran així mateix les aportacions curriculars corresponents als apartats 3. ?Activitat investigadora- i 4. ?Altres mèrits?.
  
Professor Doctor d'Universitat Privada
  
La Llei Orgànica 6/2001, de 21 de desembre, d'Universitats, establix com a requisit per a poder sol·licitar avaluació com a Professor Doctor d'Universitat Privada davant l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat, estar en possessió del títol de Doctor.
  
De conformitat amb el que establix l'article 72.2 de la referida llei orgànica, almenys el 25% del total del professorat de les Universitats privades haurà d'estar en possessió del títol de Doctor i haver obtingut l'avaluació positiva de la seua activitat docent i investigadora. En este sentit, el sol·licitant haurà de demostrar una formació i experiència suficient per a reconéixer-li plena capacitat docent i investigadora, així com la condició de poder dirigir grups d'investigació i fer-se càrrec de la responsabilitat principal de la docència d'una àrea de coneixement.
  
En conseqüència, es consideraran preferentment els mèrits inclosos en els apartats 2. ?Activitat docent- i 3.-Activitat investigadora- de l'Annex III d'este acord. Es valoraran així mateix les aportacions curriculars corresponents als apartats 1.-Formació integral: Expedient, Formació acadèmica, Activitat universitària, Professional i de gestió- i 4. ?Altres mèrits?.
  
ANNEX V
  
DISTRIBUCIÓ D'ÀREES DE CONEIXEMENT
  
PER CAMPS CIENTÍFICS
  
1. CIÈNCIES SOCIALS I JURÍDIQUES
  
030 Antropologia Social
  
040 Biblioteconomia i Documentació
  
070 Ciència Política i de l'administració
  
095 Comercialització i Investigació de Mercats
  
105 Comunicació Audiovisual i Publicitat
  
125 Dret Administratiu
  
130 Dret Civil
  
135 Dret Constitucional
  
140 Dret del Treball i de la Seguretat Social
  
145 Dret Eclesiàstic d'Estat
  
150 Dret Financer i Tributari
  
155 Dret Internacional Privat
  
160 Dret Internacional Públic i Relacions Internacionals
  
165 Dret Mercantil
  
170 Dret Penal
  
175 Dret Processal
  
180 Dret Romà
  
187 Didàctica de l'Expressió
  
189 Didàctica de l'Expressió Musical
  
193 Didàctica de l'Expressió Plàstica
  
195 Didàctica de la Llengua i Literatura
  
200 Didàctica de la Matemàtica
  
205 Didàctica de les Ciències Experimentals
  
210 Didàctica de les Ciències Socials
  
215 Didàctica i Organització Escolar
  
225 Economia Aplicada
  
230 Economia Financera i Comptabilitat
  
235 Economia, Sociologia i Política Agrària
  
245 Educació Física i Esportiva
  
381 Filosofia del Dret
  
415 Fonaments de l'Anàlisi Econòmica
  
470 Història del Dret i les Institucions
  
475 Història del Pensament i dels Moviments Socials i Polítics
  
480 Història i Institucions Econòmiques
  
620 Metodologia de les Ciències i del Comportament
  
625 Mètodes d'Investigació i Diagnòstic en Educació
  
650 Organització d'Empreses
  
675 Periodisme
  
680 Personalitat, Avaluació i Tractament Psicològic
  
725 Psicobiologia
  
730 Psicologia Bàsica
  
735 Psicologia Evolutiva
  
740 Psicologia Social
  
775 Sociologia
  
805 Teoria i Història de l'Educació
  
813 Treball Social i Servicis Socials
  
2. CIÈNCIES EXPERIMENTALS
  
005 Àlgebra
  
015 Anàlisi Matemàtica
  
038 Astronomia i Astrofísica
  
050 Biologia Cel·lular
  
060 Bioquímica i Biologia Molecular
  
063 Botànica
  
065 Ciència dels Materials i Enginyeria Metal·lúrgica
  
075 Ciència de la Computació i Intel·ligència Artificial
  
120 Cristal·lografia i Mineralogia
  
220 Ecologia
  
240 Edafologia i Química Agrícola
  
247 Electromagnetisme
  
250 Electrònica
  
265 Estadística i Investigació Operativa
  
280 Estratigrafia
  
315 Farmacologia
  
385 Física Aplicada
  
390 Física Atòmica, Molecular i Nuclear
  
395 Física de la Matèria Condensada
  
398 Física de la Terra
  
405 Física Teòrica
  
410 Fisiologia
  
412 Fisiologia Vegetal
  
420 Genètica
  
427 Geodinàmica Externa
  
428 Geodinàmica Interna
  
430 Geografia Física
  
440 Geometria i Topologia
  
443 Histologia
  
505 Enginyeria Cartogràfica, Geodèsica i Fotogrametria
  
555 Enginyeria Química
  
566 Immunologia
  
570 Llenguatges i Sistemes Informàtics
  
595 Matemàtica Aplicada
  
600 Mecànica de Fluids
  
605 Mecànica de Mitjans Continus i Teoria d'Estructures
  
630 Microbiologia
  
640 Nutrició i Bromatologia
  
647 Òptica
  
655 Paleontologia
  
660 Parasitologia
  
685 Petrologia i Geoquímica
  
700 Producció Animal
  
705 Producció Vegetal
  
710 Prospecció i Investigació Minera
  
750 Química Analítica
  
755 Química Física
  
760 Química Inorgànica
  
765 Química Orgànica
  
770 Radiologia i Medicina Física
  
773 Sanitat Animal
  
780 Tecnologia dels Aliments
  
785 Tecnologia Electrònica
  
790 Tecnologies del Medi Ambient
  
819 Zoologia
  
3. CIÈNCIES DE LA SALUT
  
020 Anatomia Patològica
  
025 Anatomia i Anatomia Patològica Comparades
  
027 Anatomia i Embriologia Humana
  
028 Antropologia Física
  
050 Biologia Cel·lular
  
060 Bioquímica i Biologia Molecular
  
063 Botànica
  
090 Cirurgia
  
183 Dermatologia
  
245 Educació Física i Esportiva
  
255 Infermeria
  
275 Estomatologia
  
310 Farmàcia i Tecnologia Farmacèutica
  
315 Farmacologia
  
410 Fisiologia
  
413 Fisioteràpia
  
420 Genètica
  
443 Histologia
  
460 Història de la Ciència
  
566 Immunologia
  
610 Medicina
  
613 Medicina Legal i Forense
  
615 Medicina Preventiva i Salut Pública
  
617 Medicina i Cirurgia Animal
  
630 Microbiologia
  
640 Nutrició i Bromatologia
  
645 Obstetrícia i Ginecologia
  
646 Oftalmologia
  
653 Otorinolaringologia
  
660 Parasitologia
  
670 Pediatria
  
725 Psicobiologia
  
745 Psiquiatria
  
770 Radiologia i Medicina Física
  
773 Sanitat Animal
  
807 Toxicologia
  
4. ENSENYAMENTS TÈCNICS
  
035 Arquitectura i Tecnologia de Computadors
  
065 Ciència dels Materials i Enginyeria Metal·lúrgica
  
075 Ciència de la Computació i Intel·ligència Artificial
  
083 Ciències i Tècniques de la Navegació
  
100 Composició Arquitectònica
  
110 Construccions Arquitectòniques
  
115 Construccions Navals
  
250 Electrònica
  
295 Explotació de les Mines
  
300 Expressió Gràfica
  
305 Expressió Gràfica en l'Enginyeria
  
495 Enginyeria Aeroespacial
  
500 Enginyeria Agroforestal
  
505 Enginyeria Cartogràfica, Geodèsica i Fotogrametria
  
510 Enginyeria de la Construcció
  
515 Enginyeria dels Processos de Fabricació
  
520 Enginyeria de Sistemes i Automàtica
  
525 Enginyeria de Terreny
  
530 Enginyeria i Infraestructures dels Transports
  
535 Enginyeria Elèctrica
  
540 Enginyeria Hidràulica
  
545 Enginyeria Mecànica
  
550 Enginyeria Nuclear
  
555 Enginyeria Química
  
560 Enginyeria Telemàtica
  
565 Enginyeria Tèxtil i Paperera
  
570 Llenguatges i Sistemes Informàtics
  
590 Màquines i Motors Tèrmics
  
600 Mecànica de Fluids
  
605 Mecànica de Mitjans Continus i Teoria d'Estructures
  
700 Producció Animal
  
705 Producció Vegetal
  
710 Prospecció i Investigació Minera
  
715 Projectes Arquitectònics
  
720 Projectes d'Enginyeria
  
780 Tecnologia d'Aliments
  
785 Tecnologia Electrònica
  
800 Teoria del Senyal i Comunicacions
  
815 Urbanística i Ordenació del Territori
  
5. HUMANITATS
  
010 Anàlisi Geogràfica Regional
  
033 Arqueologia
  
085 Ciències i Tècniques Historiogràfiques
  
185 Dibuix
  
260 Escultura
  
270 Estètica i Teoria de les Arts
  
285 Estudis Àrabs i Islàmics
  
290 Estudis Hebreus i Arameus
  
320 Filologia Alemanya
  
325 Filologia Catalana
  
327 Filologia Eslava
  
335 Filologia Francesa
  
340 Filologia Grega
  
345 Filologia Anglesa
  
350 Filologia Italiana
  
355 Filologia Llatina
  
360 Filologia Romànica
  
365 Filologia Basca
  
370 Filologia Gallega i Portuguesa
  
375 Filosofia
  
383 Filosofia Moral
  
435 Geografia Humana
  
445 Història Antiga
  
450 Història Contemporània
  
455 Història d'Amèrica
  
460 Història de la Ciència
  
465 Història de l'Art
  
485 Història Medieval
  
490 Història Moderna
  
567 Llengua Espanyola
  
568 Estudis d'Àsia Oriental
  
575 Lingüística General
  
580 Lingüística Indoeuropea
  
583 Literatura Espanyola
  
585 Lògica de la Filosofia de la Ciència
  
635 Música
  
690 Pintura
  
695 Prehistòria
  
796 Teoria de la Literatura Comparada
  
814 Traducció i Interpretació
  
ÀREES QUE PERTANYEN A DOS CAMPS CIENTÍFICS
  
Pertanyen al Camp 1, Ciències Socials i Jurídiques i al Camp 3, Ciències de Salut:
  
245 Educació Física i Esportiva
  
725 Psicobiologia
  
Pertany al Camp 3, Ciències de la Salut i al Camp 5, Humanitats:
  
460 Història de la Ciència
  
Pertanyen al Camp 2, Ciències Experimentals i al Camp 3, Ciències de la Salut:
  
050 Biologia Cel·lular
  
060 Bioquímica i Biologia Molecular
  
063 Botànica
  
315 Farmacologia
  
410 Fisiologia
  
420 Genètica
  
443 Histologia
  
566 Immunologia
  
630 Microbiologia
  
640 Nutrició i Bromatologia
  
660 Parasitologia
  
770 Radiologia i Medicina Física
  
773 Sanitat Animal
  
Pertanyen al Camp 2, Ciències Experimentals i al Camp 4, Ensenyances Tècniques:
  
065 Ciència dels Materials i Enginyeria Metal·lúrgica
  
075 Ciència de la Computació i Intel·ligència Artificial
  
250 Electrònica
  
505 Enginyeria Cartogràfica, Geodèsica i Fotogrametria
  
555 Enginyeria Química
  
570 Llenguatges i Sistemes Informàtics
  
600 Mecànica de Fluids
  
605 Mecànica de Mitjans Continus i Teoria d'Estructures
  
700 Producció Animal
  
705 Producció Vegetal
  
710 Prospecció i Investigació Minera
  
780 Tecnologia d'Aliments